Mina tegin tordile liivataignapõhja, kuna see oli mul parajasti kapis olemas, jäi ühest teisest koogist üle. Aga see jäi veidi kõva ja kuna selle peale määrisin veel sidrunivõi, siis kipus tort põhja pealt minema libisema. Seetõttu soovitan teha klassikalise juustukoogi põhja ehk purustatud küpsised segatud sulavõiga (u 150 g küpsiseid ja 100 g võid). Kusjuures tulemus tuleb pehmem, kui küpsise hulka murendada biskviitpõhja, kui selline juhuslikult peaks olemas olema või kui viitsib selle jaoks ekstra teha.